FORTH ปิดเช้าบวกเกือบ 6% โบรกฯ เชียร์ “ซื้อ”ชู Upside – Div. Yield สูง
FORTH ปิดเช้าบวก 5.76% โบรกฯ เชียร์ “ซื้อ” เป้า 11 บ. ชู Upside - Div. Yield สูง คาดกำไรปีนี้โต 13.4% รับแรงหนุนธุรกิจโทรคมนาคมฟื้นตัว พร้อมลุยธุรกิจตู้เติมเงินที่ฟิลิปปินส์ 
3 มิ.ย. 2559

ผู้สื่อข่าวรายงานว่า ราคาหุ้นบริษัท ฟอร์ท คอร์ปอเรชั่น จำกัด (มหาชน) หรือ FORTH ปิดตลาดเช้าอยู่ที่ 7.35บาท บวก 0.04บาท หรือ 5.76% สูงสุด 7.35 บาท ต่ำสุด 7.10บาท ด้วยมูลค่าซื้อขาย 40.38ล้านบาท ขณะที่ดัชนีหุ้นไทยปิดภาคเช้าบวก 0.36%
 
โดย บล.เออีซี ระบุในบทวิเคราะห์ (3 มิ.ย.) ว่าแนะนำ “ซื้อ”FORTH ให้ราคาเป้าหมายอยู่ที่ 11.00 บาทประเมินราคาหุ้นปัจจุบันมี Upside สูง 58% และคาด Div. Yield ปีละ 5.0% ทั้งนี้ จากงาน Opp. Day ผู้บริหารเปิดเผยต่อนักลงทุนวานนี้(2 มิ.ย.) ว่า ปี 59 บริษัทคาดว่าจะมีกำไรเติบโต 13.4% เทียบกับช่วงเดียวกันของปีก่อนโดยได้รับแรงหนุนจากแนวโน้มผลประกอบการที่ยังสดใสของบริษัท ฟอร์ท สมาร์ท เซอร์วิส จำกัด (มหาชน) หรือ FSMART รวมถึงการฟื้นตัวของธุรกิจโทรคมนาคม และการขยายธุรกิจตู้เติมเงินที่ประเทศฟิลิปปินส์